93-5341

13.10.2020 г.

|  |  |
| --- | --- |
| **ДО**  **МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ**  **г-жа десислава танева** | **ОДОБРИЛ,**  **МИНИСТЪР НА ЗЕМЕДЕЛИЕТО,**  **ХРАНИТЕ И ГОРИТЕ:**  **десислава танева** |

**ДОКЛАД**

от доц. д-р Янко Иванов – заместник-министър на земеделието, храните и горите

**Относно:** Проект на Правила за работа със системата за управление на информацията относно официалния контрол и нейните компоненти

**УВАЖАЕМА ГОСПОЖО ТАНЕВА,**

На основание чл. 58 и 59 от Закона за управление на агрохранителната верига, представям Ви за одобрение проект на Правила за работа със системата за управление на информацията, относно официалния контрол (IMSOC).

**Причини, които налагат приемането на акта**

Влизането в сила на Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 095, 7.4.2017 г.) и Регламент за изпълнение (ЕС) 2019/1715 на Комисията от 30 септември 2019 година, за определяне на правила за функционирането на системата за управление на информацията относно официалния контрол (IMSOC) (ОВ L 261, 14.10.2019 г.), налага да се определят ясни правила за работа със системата за управление на информацията относно официалния контрол и нейните компоненти.

Проектът е изготвен от дирекция „Политики по агрохранителната верига“ (ПАВ) за постигане на ефективност при работа със системата за бързо предупреждение за храни и фуражи (RASFF), системата за уведомяване и докладване на Съюза за заболявания (АDIS), системата за подаване на уведомления и докладване за наличието на вредители в растения и растителни продукти (ЕUROPHYT), системата за административна помощ и сътрудничество (АПС) и система за обмен на данни, информация и документи (TRACES), които са интегрирани в системата за управление на информацията относно официалния контрол (IMSOC).

**Цели**

С Правилата се цели постигане на ефективност при управление, обработване и автоматичен обмен на данни, информация и документи във връзка с официалния контрол, чрез системата за управление на информацията относно официалния контрол (IMSOC). С това се гарантира предпазването от вредни въздействия и потенциален, пряк или косвен риск за здравето на хората, здравето на животните, здравето на растенията и околната среда.

**Финансови и други средства, необходими за прилагането на новата уредба**

За приемането на проекта на акт не са необходими допълнителни разходи/трансфери/други плащания по бюджета на Министерство на земеделието, храните и горите. Предложеният проект на Правила не води до въздействие върху държавния бюджет.

**Очаквани резултати от прилагането на акта**

* постигане на ефективен официален контрол на всички етапи на производство, преработка и дистрибуция на храни и фуражи;
* гарантиране на прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита;
* предотвратяване, преустановяване и разкриване на измамни практики по агрохранителната верига;
* ефективност при управление, обработване и автоматичен обмен на данни, информация и документи във връзка с официалния контрол;
* улесняване на размяната на съобщения между компетентните органи на държавите членки и компетентните органи на Република България;
* осигуряване безопасността на храните и защита на здравето на потребителите;
* постигане на профилактика, ограничаване и ликвидиране на болести по животните, зоонози и токсикоинфекции при хората, вредители и болести по растенията и за ликвидиране на кризи, свързани с елементи на агрохранителната верига;
* осъществяване на ефективен официален контрол при въвеждането в Европейския съюз на храни, фуражи, живи животни и растения от трети държави.

**Анализ на съответствието с правото на Европейския съюз**

Проектът на правила не транспонира актове на Европейския съюз, поради което не е приложена таблица на съответствие с правото на Европейския съюз.

**Информация за проведените обществени консултации**

Предвид естеството на материала, не е проведена обществена консултация.

Проектът на Правила за работа със системата за управление на информацията относно официалния контрол и нейните компоненти е съгласуван със следните институции:

1. Министерство на здравеопазването;

2. Министерство на икономиката;

3. Министерство на околната среда и водите;

4. Министерство на вътрешните работи;

5. Министерство на правосъдието;

6. Българска агенция по безопасност на храните;

7. Изпълнителна агенция по лозата и виното;

8. Изпълнителна агенция по селекция и репродукция в животновъдството;

9. Изпълнителна агенция по рибарство и аквакултури;

10. Агенция „Митници“;

11. Комисия за защита на потребителите.

Направените целесъобразни бележки и предложения са отразени.

**УВАЖАЕМА ГОСПОЖО ТАНЕВА,**

Във връзка с гореизложеното и на основание чл. 58 и 59 от Закона за управление на агрохранителната верига, предлагам да одобрите предложения проект на Правила за работа със системата за управление на информацията, относно официалния контрол и нейните компоненти.

|  |  |
| --- | --- |
| **Приложения:** | 1. Проект на Заповед; 2. Проект на Правила за работа със системата за управление на информацията, относно официалния контрол и нейните компоненти; 3. Справка за отразяване на постъпилите становища; 4. Постъпили становища. |

С уважение,

**ДОЦ. Д-Р ЯНКО ИВАНОВ**

*Заместник-министър на земеделието, храните и горите*

ИГ/ПАВ